ผมหายไปเป็นเวลาเกือบ 2 เดือน 
ไม่ได้จับโทรศัพท์ไม่ได้ดูกราฟไม่ได้เช็คยอดวิวไม่ได้เข้าประชุมไม่ได้วางแผนธุรกิจไม่ได้สร้าง Content ใหม่ๆ ชีวิตที่เคยเอาแต่วิ่งทุกวันได้หยุดลง

แล้ววันนี้ผมกลับมาเผชิญกับมันอีกครั้งและสิ่งแรกที่ผมรู้สึกคือโลกมันช่างไปเร็วเหลือเกิน
ทั้งข่าวสารบ้านเมือง เทคโนโลยีที่เปลี่ยนไปในทุกๆวัน ธุรกิจใหม่ๆเทรนใหม่ๆ
ตลาดที่เปลี่ยนไปเศรษฐกิจที่เปลี่ยนไป และคนรอบตัวที่เติบโตขึ้น
ทุกอย่างวิ่งเร็ว เร็วมาก เร็วจนเหมือนเราถูกทิ้งไว้ข้างหลัง
ผมหายไปแค่ 2 เดือนแต่มันกลับรู้สึกเหมือนเป็น 2 ปี

เมื่อก่อนผมเองก็เคยเป็นคนนึงที่อยู่ในลู่วิ่งนี้

เช็คกราฟตั้งแต่ตื่น  เช็คว่าเทรนด์เศรษฐกิจวันนี้เป็นยังไง เราจะมีเวลาออกกำลังกายไหม เราจะมีเวลาอ่านหนังสือ หรือฟังpodcastหรือเปล่า 
วางแผนในทุกๆวัน วางเป้าหมายใหม่ในทุกๆเดือน
คิดว่าจะทำยังไงให้โตเร็วที่สุด คิดว่าถ้าหยุดเมื่อไหร่ก็ราวกับจะโดนแซงเมื่อนั้น

ตอนนั้นผมไม่เคยรู้สึกว่าผมกำลังวิ่งเพราะทุกๆคนต่างก็วิ่งเหมือนกัน
จนบางทีผมเกิดคำถามว่า….ทำไมเมื่อก่อนผมถึงอยู่กับมันได้ทุกวัน 

ในวินาทีที่ผมปลีกตัวออกจากโลกมันทำให้ผมรู้ว่า
เราจะไม่รู้ว่าเสียงดังจนกว่าเราจะเดินออกมาจากเสียงนั้น

แล้วผมก็ได้รู้ว่าโลกที่ผมอยู่มันเต็มไปด้วย
ความเร่งรีบ การหาคำตอบ การเปรียบเทียบ การแข่งขัน ความคาดหวัง 
และน่าแปลกที่เสียงเหล่านี้ไม่ใช่เสียงของธรรมชาติ
แต่กลับเป็นเสียงที่มนุษย์อย่างเราสร้างขึ้นมาและค่อยๆเชื่อว่าสิ่งนี้คือชีวิต





Act 2

ความเงียบ

ผมพึ่งรู้ว่าความเงียบไม่ใช่ความน่าเบื่อแต่มันกลับเป็นสิ่งที่ผู้คนในยุคนี้ขาดมากที่สุด

ไม่มีเสียงแจ้งเตือน ไม่มีใครโทรหา ไม่มีกราฟ ไม่มีข่าว ไม่มีอะไรเลย
เมื่อก่อนอาจจะมีเป้าหมายที่ใหญ่ ธุรกิจต้องเติบโต การลงทุนต้องได้กำไร ต้องมีอำนาจต้องมีชื่อเสียง

ผมเริ่มสงสัยว่าจริงๆแล้วผมต้องการมากขนาดนั้นเลยหรอ
หรือผมแค่เห็นคนอื่นมีเลยอยากมีบ้าง
ผมเคยคิดว่าถ้าผมไม่มีเป้าหมาย ชีวิตผมจะไม่เติบโต
แต่ตอนนี้ผมเริ่มคิดใหม่การมีเป้าหมายไม่ใช่ปัญหา “ความยึดติด” ต่างหาก

พอพูดถึงการเทรดตอนที่ผมอยู่ในวัดไม่มีกราฟให้ดู 
แต่สิ่งที่น่าสนใจคือตลาดมันก็ยังเดินอยู่อย่างนั้น เศรษฐกิจก็ยังคงเปลี่ยนแปลงอยู่แบบนั้น โลกก็ยังคงวิ่งอยู่แบบนั้น
มันทำให้ผมถามตัวเองว่าจริงๆแล้ว
เรากำลังควบคุมการเทรดหรือเรากำลังถูกการเทรดควบคุม

เรากำลังสร้างธุรกิจเพราะอยากสร้างคุณค่า
หรือเรากำลังกลัวว่าจะไม่ประสบความสำเร็จ

เรากำลังทำ Content เพราะอยากแบ่งปันหรือเพราะกำลังวิ่งไล่ตามตัวเลข

เรากำลังใช้ชีวิตหรือเรากำลังถูกชีวิตใช้

เราสร้างตัวตนกันขึ้นมาเยอะมาก
ทั้งเทรดเดอร์ ทั้ง CEO  ทั้ง creator  ทั้งลีดเดอร์ ช่างเมนเทอร์

แต่พอเราถอดทุกอย่างออก…….เราเหลืออะไร 



ในช่วงเวลาที่ผมหายไป 1 วันช่างเป็นเวลาที่ยาวนานมาก
แต่เมื่อเวลาที่ผมกลับมา 1 อาทิตย์ผ่านไปไวในพริบตา
ทั้งๆที่เวลาจริงๆก็ไม่ได้เร็วขึ้น แต่มันกลับเป็นใจของเราเองที่วิ่งเร็วมากกว่าเดิม

ผมยังมีความฝันผมยังมีเป้าหมาย
แต่ผมเริ่มถามตัวเองว่า……ถ้าวันนึงที่ผมไปถึง
ผมจะพอใจจริงไหม หรือผมแค่จะตั้งเป้าหมายใหม่
แล้วกลับไปวิ่งต่อ

ผมอาจจะไม่ได้กลับมาพร้อมกับคำตอบ
แต่ผมกลับมาพร้อมกับคำถามว่าจริงๆแล้ว
เราควรใช้ชีวิตยังไง
















Act 3

แล้วจากนี้ผมจะใช้ชีวิตแบบไหน?

ผมก็คงจะยังเทรด
แต่จะไม่ให้กำไรเป็นตัวกำหนดคุณค่าของตัวเอง

ผมก็คงจะยังสร้างธุรกิจ
แต่จะไม่ให้ตัวเลขมาเป็นเครื่องวัดความสุข

ผมก็คงจะยังสร้าง Content
 แต่จะไม่รอจนทุกอย่างสมบูรณ์

ผมก็ยังคงจะมีเป้าหมายที่ใหญ่เหมือนเดิม
แต่จะไม่ลืม ที่จะชื่นชมตัวเองในวันนี้

ผมก็คงจะยังทำงานหนัก
แต่จะไม่ทำเพราะกลัวว่าชีวิตจะล้มเหลว

ผมก็ยังคงอยากที่จะประสบความสำเร็จ
แต่ผมคงจะไม่แลกมันไปกับความสงบที่อยู่ในใจ

ผมอยากสร้าง community
 ที่คนไม่ได้แค่เก่งแค่เรื่องการเทรด แต่เก่งในเรื่องการใช้ชีวิต

เพราะผมอยากพิสูจน์ว่า
เราสามารถประสบความสำเร็จโดยไม่จำเป็นต้องเจ็บปวดอีกต่อไป

ผมอยากให้การเทรดเป็นแค่ส่วนหนึ่งของชีวิต
ไม่ใช่ทั้งชีวิตของเรา

และครั้งนี้ผมก็ยังคงจะวิ่งเหมือนเดิม 
แต่ผมจะไม่วิ่งเพราะความกลัว
แต่ผมจะวิ่งเพราะผมรักในสิ่งที่ผมทำ

โลกยังคงหมดเร็วเหมือนเดิม
ตลาดก็ยังคงเปิดทุกวัน
ธุรกิจที่ทำก็ยังต้องเติบโต
และความฝันเราก็ยังต้องไปต่อ
แต่ผมหวังว่า
คนที่กำลังเดินตามความฝันนั้น
จะไม่ใช่คนเดิมอีกต่อไป 


Ending อีกอัน

สุดท้ายผมก็ยังอยู่ในโลกใบเดิม
แต่ผมหวังว่าผมจะไม่ใช้หัวใจดวงเดิมอีกต่อไป

